wickkiey/tamil-wikipedia-markdown huggingface dataset:
# உருத்திரர்கள்



*உருத்திரர்கள்* என்போர், சிவனின் உருத்திர வடிவத்தைத் தாங்கிய கூட்டத்தார் ஆவர். இந்துக்களின் 33 தேவர்களில் இவர்கள் பதினொரு பேர் ஆவர். சிலவேளைகளில், உருத்திரனின் மகன்களாகக் கூறப்படும் மருத்துக்களே இவர்கள் என்பதுண்டு.  

## தோற்றம்

பின்னாளில் சிவனாக வளர்ந்த உருத்திரனைச் சார்ந்த கூட்டத்தவர்களே ஆரம்ப கால இலக்கியங்களில் உருத்திரர்கள் என்றழைக்கப்படுகின்றனர். சிலபல பிரமாணம் நூலானது, உருத்திரர்கள், உருத்திரனின் கணத்தவர் என்கின்றது. பிரகதாரண்யக உபநிடதம் பிராணன் முதலான பத்து வாயுக்களும் ஆன்மாவும் இணைந்த பதினொரு உருப்படிகளுமே பதினொரு உருத்திரர். இவர்கள் மனித உடலிலிருந்து வெளியேறும் போது, மரணத்தை ஏற்படுத்தி, மக்களை அழவைப்பார்கள் என்கின்றது. "ருத்ர" என்ற வடமொழிச் சொல்லுக்கு "அழுபவன்" என்றும் பொருள் உண்டு. வாமன புராணத்திலும் அரிவம்சமும் இவர்கள் பிரமனுக்கும், பசுக்களின் அன்னையான சுரபிக்கும் பிறந்தனர் என்கின்றன. கபாலியின் தலைமையில் சென்று இவர்கள் கயாசுரனை வதைத்ததாக மச்சபுராணக் கதை விவரிக்கின்றது. சிங்கத்தோலும் பாம்பும் அணிந்து அடர்சடை கொண்ட இவ்வுருத்திரர்கள், அசுரரை அழிக்க திருமாலுக்கு உதவியதாக, வேறொரு இடத்தில் சொல்கின்றது. இரு பெயருமே இரு வேறு கூட்டத்தாரைக் குறிக்கும் என்று வலியுறுத்தும் சில ஆய்வாளர்கள்,  

## பதினொரு உருத்திரர்களின் பெயர்ப்பட்டியல்
மச்ச புராணம், விஷ்ணு புராணம், மகாபாரதத்திலுள்ள மூன்று வெவ்வேறு குறிப்புகள், ஏனைய புராணங்களில் சொல்லப்படும் வழக்கமான குறிப்பு என்பன இங்கு பட்டியற்படுத்தப்பட்டுள்ளன. விஷ்ணு புராணம், உருத்திரர்களோடு, பதினொரு உருத்திரைகளின் பெயரையும் சொல்கின்றது. பெயர்கள் தரப்பட்ட ஒழுங்கில் இல்லை.  

| பிங்கல நிகண்டு | மச்சபுராணம் | விஷ்ணு புராணம் | மகாபாரதம் 01 | மகாபாரதம் 02 | மகாபாரதம் 03 | வேறு சில புராணங்கள் |
| --- | --- | --- | --- | --- | --- | --- |
| மகாதேவன் | சேனானி | மன்யு-தீ | பினாகி | பினாகி | பினாகி | அயன் |
| உருத்திரன் | நிருதி | மனு-விருத்தி | நிருதி | பகுரூபன் | பித்துருவன் | உருத்திரன் |
| சங்கரன் | அபராயிதன் | மகிமாசன்-உசானை | ஈசுவரன் | சவித்திரன் | ஈசுவரன் | அபராயிதன் |
| நீலலோகிதன் | பிங்கலன் | மகான்-ஊர்ணை | அயைகபாதன் | அயைகபாதன் | அயைகபாதன் | ஏகபாதன் |
| ஈசானன் | மிருகவியாதன் | சிவன்-நியுதை | மிருகவாதன் | விசுவரூபன் | விருசகவி | ஈசானன் |
| விசயன் | சம்பு | ரிதுத்துவசன்- சர்ப்பி | தாணு | சயந்தன் | கவனன் | சம்பு |
| வீமதேவன் | தகனன் | உக்கிரரேதசு-இளை | தகனன் | திரியம்பகன் | திரியம்பகன் | திரியம்பகன் |
| பவோற்பவன் | கரன் | பவன்-அம்பிகை | பகன் | கரன் | மகேசுவரன் | கரன் |
| சவுமியன் | அகிரவிரதியன் | காமன்-ஐராவதி | அகிபுத்தினியன் | அகிபுத்தினியன் | அகிபுத்தினியன் | அகிபுத்தினியன் |
| கபாலி | கபாலி | வாமதேவன்-சுதை | கபாலி | இரைவதன் | ரிதன் | திரிபுவனன் |
| அரன் | கபர்தினன் | திருதவிரதன்-தீக்கை | சர்ப்பன் | விரூபாக்கன் | சம்பு | துவாதசன் |
| } |  |  |  |  |  |  |

## மேலும் பார்க்க

- முப்பத்தி மூன்று தேவர்கள்
- ஆதித்தர்கள்
- சிவன்
- உருத்திரன்

## அடிக்குறிப்புகள்

## உசாத்துணைகள்
- 
-
# ல டொமாட்டினா


**ல டொமாட்டினா** (தமிழ்: தக்காளித் திருவிழா, Spanish: La Tomatina) ஸ்பெயின் நாட்டின் வளன்சியான் மாநிலத்தின் வளன்சியா மாகாணத்தில் அமைந்திருக்கும் பூணல் என்ற நகரத்தில் நடைபெறும் ஒரு திருவிழா ஆகும். இத் திருவிழாவில் கலந்து கொள்பவர்கள் ஒருவர் மீது மற்றொருவர் தக்காளிகளை வீசி எறிந்து விளையாடுவார்கள். கடந்த 1945-ஆம் ஆண்டு முதல் ஆகஸ்ட் மாதத்தின் கடைசி புதன்கிழமைகளில் இத் திருவிழா நடைபெறுவது வழக்கம்.  

## வரலாறு
1945-ஆம் ஆண்டு, கடைசி புதன்கிழமை நாளில் ( 29, ஆகஸ்ட் 1945) வளன்சியான் நகரத்தில் நடைபெற்ற "ராட்சத பெரிய தலை பொம்மைகள்" அணிவகுப்பு விழாவில் பங்கேற்க இளைஞர்கள் சிலர் அந்நகர சதுக்கத்தில் ஒன்றுகூடியிருந்தார்கள். அப்போது அந்த இளைஞர்கள் தம்மோடு கூட இசைக் கலைஞன் ஒருவனையும் அழைத்து வந்திருந்தனர். அவர்களது ஆரவாரக் கொண்டாட்டத்தின் போது, அவர்களில் ஒருவன் வழித்தடத்தில் வைக்கப்பட்டிருந்த காய்கறி வண்டிகளை எல்லாம் தள்ளி விழுத்திக் கொண்டே மேடையிலிருந்து தவறி விழுந்தான். அதனால் அங்கு ஒரு பெருங்கூட்டமே அவனைச் சூழந்து கொண்டது. அந்தக் கூட்டத்தில் இருந்தவர்கள் இடறிவிழுந்த காய்கறி வண்டிகளில் வைக்கப்பட்டிருந்த தக்காளிகளை எடுத்து ஒருவர் மீது ஒருவர் வீசி விளையாடத் தொடங்கினார்கள். பின்னர் காவல்துறையினர் வந்தே அக் கூட்டத்தை அகற்றினார்கள்.  

அடுத்த ஆண்டு அதே ஆகஸ்ட் மாத கடைசி புதன் கிழமையில் ஒன்றுகூடிய ஒரு சில இளைஞர்கள், தமது வீடுகளிலிருந்து கொண்டு வரப்பட்ட தக்காளிகளை ஒருவர் மீது ஒருவர் வீசி எறிந்து விளையாடி மகிழ்ந்தனர். மீண்டும் பெருங்கூட்டம் கூடிவிட, காவல்துறையினர் வந்து அக்கூட்டத்தை அப்புறப்படுத்தினார்கள். இது அங்குள்ள மக்களை ஈர்த்துவிடவே, 1950-யிலிருந்து அதே நாளில் தக்காளிகளை வீசி எறிந்து விளையாடி மகிழ அந்த நகராட்சியே அனுமதி வழங்கியது. ஆனால், எதிர்பாராதவிதமாக அடுத்த ஆண்டே அனுமதியை ரத்து செய்ததோடு, பல இளைஞர்களும் கைது செய்யப்பட்டனர். ஆனால், நகரத்து மக்கள் பலரும் ஒன்றுகூடி காவல்துறையை தடுத்தனர். இறுதியில் வேறு வழியின்றி காவல்துறையினர் கைதானவர்களை விடுவித்தது. இதன் பின் இத்திருவிழாவின் புகழ் பெரியளவில் பரவியது. அடுத்தடுத்த ஆண்டுகளில் பலமுறை இத் திருவிழாவை தடுக்கப் பார்த்தும் பயனளிக்கவில்லை. 1957-யில் "தக்காளியின் கருமாதி" என்ற பெயரில் பல இளைஞர்கள் ஒன்று கூடினார்கள். அந்த ஒன்றுகூடலில் இசைக்கலைஞர்கள், பாடகர்கள், நகைச்சுவைக் கலைஞர்களும் பங்கேற்றார்கள். அந்த ஒன்றுகூடலின் சிறப்பம்சமே, பெரிய சவப்பெட்டி ஒன்றில் மிகப் பெரிய தக்காளி வடிவத்தை வைத்து ஆடிப் பாடிக் கொண்டே ஊர்வலம் வந்தனர். மக்களிடையே இது பெரும் கவனத்தைப் பெற்றதால், நகரத்துவாசிகள் சிலரது வேண்டுகோளிற்கு இணங்க ஒருசில கட்டுப்பாடுகளையும், விதிகளுக்கும் உட்பட்டு இத் திருவிழாவை கொண்டாட அனுமதி அளித்தார்கள். காலம் செல்ல செல்ல இந்த கட்டுப்பாடுகளில் பல தளர்த்தப்பட்டுவிட்டன.
# வளன்சியான் மாநிலம்

வளன்சியான் சமூகம் (Valencian:<span> </span><span lang="ca-valencia">*Comunitat Valenciana*</span>, Spanish:<span> </span><span lang="es">*Comunidad Valenciana*</span>),<span id="cxcite_ref-a_1-1" rel="dc:references" contenteditable="false" data-sourceid="cite_ref-a_1-1"><span></span></span><span id="cxcite_ref-a_1-1" rel="dc:references" contenteditable="false" data-sourceid="cite_ref-a_1-1"></span><span id="cxcite_ref-b_2-1" rel="dc:references" contenteditable="false" data-sourceid="cite_ref-b_2-1"><span></span></span><span id="cxcite_ref-b_2-1" rel="dc:references" contenteditable="false" data-sourceid="cite_ref-b_2-1"></span> அல்லது வளன்சியான் நாடு  **(**Valencian:<span> </span><span lang="ca-valencia">*País Valencià*</span>) ஸ்பெயின் நாட்டுக்குள் அமைந்திருக்கும் தன்னாட்சி பெற்ற ஒரு மாநிலமாகும். மக்கள் தொகை அளவில் நான்காவது பெரிய மாநிலம் இதுவாகும். ஏறத்தாழ 52 லட்சம் மக்கள் வசிக்கின்றனர்.   இம் மாநிலத்தின் தலைநகரம் வளன்சியா ஆகும், இது ஸ்பெயினின் மூன்றாவது பெரிய நகரமாகும். இம் மாநிலம் மத்தியதரைக்கடலை அண்மித்து இபேரியன் தீபகற்பத்தின் தென் கிழக்கு மூலையில் அமைந்திருக்கின்றது. வடக்கில் காட்டோலினியா, மேற்கில் அராகோன், கஸ்டிலா லமாஞ்சா ஆகியவையும், தெற்கில் முர்சியாவும் அமைந்திருக்கின்றது. கஸ்டலோன், வளன்சியா, அலிகாந்தே ஆகிய மாகாணங்களை உள்ளடக்கியதே வளன்சியான் மாநிலம்.
# எச்1பி நுழைவிசைவு

**எச்1பி நுழைவிசைவு** என்பது, ஐக்கிய அமெரிக்க நாடுகளுக்குள் நுழைவதற்கு, தற்காலிக வேலையாட்களுக்கு வழங்கப்படும் ஒரு வகையான நுழைவிசைவு ஆகும். இவ்வகையான நுழைவிசைவு வெளி நாடுகளிலிருந்து சிறப்புப் பணிகளை செய்ய அமெரிக்க நாடுகளுக்கு வருவோருக்கு வழங்கப்படுகிறது. அறிவியல், பொறியியல், மருத்துவம், உடற்கல்வி, கணிதம், சமூக அறிவியல், கணக்கியல், கலை உள்ளிட்ட பல்வேறு துறைகளில் இளங்கலை அல்லது அதற்கு இணையான பட்டம் பெற்றிருப்போருக்கு இவ்வகையான நுழைவிசைவு வழங்கப்படும்.  

## எச்1பி நுழைவிசைவு பெற தகுதிகள்
ஐந்து முக்கியமான தகுதிகள் எச்1பி நுழைவிசைவு பெற தேவைப்படுகின்றது.  

1. வேலை வழங்கும் அமெரிக்க நிறுவனம், வேலை பெறும் பிறநாட்டு ஊழியருக்காக இந்நுழைவிசைவிற்காக விண்ணப்பிக்க வேண்டும்.
1. இளங்கலைப் பட்டம் அல்லது அதற்கு நிகரான கல்வித்தகுதி அல்லது அப்பணியில் சேர்வதற்கான குறைந்தபட்ச கல்வித்தகுதி அல்லது சிறப்பான பணிகளை செய்ய தேவையான பயிற்சியும் அதற்கான சான்றிதழ்களுடன் கூடிய கல்வித்தகுதி.
1. கல்வித்தகுதிக்கு ஏற்ற பணியை மட்டுமே செய்ய வேண்டும்.
1. அப்பணிக்கான முழு ஊதியம் அல்லது குறைந்தபட்ச ஊதியம் வழங்கப்பட வேண்டும்.
1. நுழைவிசைவு எண்

## காலக்கெடு
எச்1பி நுழைவிசைவு வழக்கமாக மூன்று ஆண்டுகள் வரையில் வழங்கப்படுகிறது. அதன்பிறகு இரண்டு ஆண்டுகளும், தேவைப்பட்டால் மூன்று ஆண்டுகள் வரையிலும் நீட்டிக்க இயலும். ஐக்கிய அமெரிக்க நாடுகளின் பாதுகாப்புத் துறையில் பணிபுரிபவர்களுக்கு அதிகபட்சமாக பத்து ஆண்டுகள் அனுமதி வழங்கப்படுகிறது.  

## அனுமதி எண்ணிக்கை
ஒரு ஆண்டுக்கு 65,000 நபர்களுக்கு எச்1பி நுழைவிசைவு வழங்கப்படுகிறது. கூடுதலாக 20,000 முதுகலை பட்டதாரிகளுக்கு, இவ்வகையான நுழைவிசைவு புதிதாக வழங்கப்படும். பிரதி ஆண்டு அக்டோபர் முதல் தேதி அமெரிக்க கணக்கு வருடம் தொடங்குகிறது, அது முதல் ஆறு மாதங்களுக்கு உள்ளாகவே இவ்வகையான நுழைவிசைவு வழங்கப்படுகிறது; ஆயினும் ஏப்ரல் 1 முதல் இதற்கான விண்ணப்பங்கள் வரவேற்கப்படுகின்றன.  

## விண்ணப்பங்கள்
ஏப்ரல் 1 முதல், எச்1பி நுழைவிசைவிற்கான விண்ணப்பங்கள் வரவேற்கப்படுகின்றன. விண்ணப்பங்கள் குலுக்கல் முறையில் தேர்ந்தெடுக்கப்படுகின்றன.  
2016-ம் ஆண்டு முதல் பணிசெய்வதற்காக 2,33,000 விண்ணப்பங்கள் வந்திருந்தன, அவற்றில் 65,000 இளங்கலை பட்டதாரிகளும், 20,000 முதுகலை பட்டதாரிகளும் குலுக்கல் முறையில் தேர்ந்தெடுக்கப்பட்டனர்.  

## ஆவணங்கள்
கல்விச்சான்றிதழ்கள், வேலை வாய்ப்பு தகவல்கள், தற்குறிப்பு, ஊதிய விவரங்கள், ஐ797, டிஎசு160, உள்ளிட்டவைகளை வேலை கொடுக்கும் நிறுவனம் ஊழியருக்காக சமர்ப்பிக்க வேண்டும்.
# யோர்கே மஃபூத்



**யோர்கே மஃபூத்** (ஸ்பானியம்: Jorge Majfud) (பிறப்பு 1969) உருகுவையைச் சேர்ந்த பிரபல எழுத்தாளர். தற்சமயம் அமெரிக்காவில் வசித்து வருகின்றார்.  

## வாழ்க்கை வரலாறு
உருகுவை நாட்டிலுள்ள தக்குவாறிம்போ என்ற ஊரில் பிறந்தார். மொண்டிவிடியோ நகரத்தில் அமைந்திருக்கும் குடியரசுப் பல்கலைக்கழகத்தின் தேசிய நுண்கலை கல்விக்கழகத்தில் 1996-யில் பிணையக் கட்டுமானத்துறையில் பட்டம் பெற்றார். கோஸ்டா ரிக்காவில் அமைந்திருக்கும் ஹிஸ்பானோ அமெரிக்கானா பல்கலைக்கழகத்தில் பேராசிரியராகவும், உருகுவை தொழில்நுட்பக் கல்விக்கழகத்தில் கலை மற்றும் கணித பாடங்களை பயிற்றுவிக்கும் ஆசிரியராகவும் பணியாற்றியிருக்கின்றார். தனது நாவல்கள், கட்டுரைகளுக்காக உலகம் முழுவதும் பயணித்திருக்கின்றார்.  

## படைப்புகள்
- *மௌனங்களின் தாயகத்தில் என்னவிருக்கிறதோ/மறைந்து போன ஞாபகங்கள்* (புதினம், 1996)
- *அப்பழுக்கற்ற பேரார்வத்தின் விமர்சனங்கள்* (கட்டுரைகள், 1998)
- *அமெரிக்காவின் ராணி* (புதினம், 2001)
- *நான் வாழ்ந்த அந்த நேரத்தில்* (கட்டுரைகள், 2004)
- *புலப்படாத விமர்சனங்கள் மற்றும் லத்தீன் அமெரிக்காவின் கோட்பாட்டு கருத்தியல்களின் அர்த்தங்கள்* (கட்டுரைகள், 2006)
- *எங்கள் பாவங்களை எங்களுக்காக மன்னியும்* (சிறுகதைகள், 2007)
- *நிலா நகரம்* (புதினம், 2009)
- *நெருக்கடி* (புதினம், 2012)
- *மனிதப்பொறி* (கட்டுரைகள், 2012)
- *கிட்சால்கோடலியின் நித்திய வருகை*, 2012.
- *கதைகள்*, (ஒலிநூல், 2014)
- *லத்தீன் அமெரிக்க அரசியல் சினிமா*, (கட்டுரைகள், 2014)
- *எமியுனியுட்டிக்கா*, (கட்டுரைகள், 2014)
- *கடந்து போனவை எப்போதும் மீண்டும் வருகிறது*, (சிறுகதைகள், 2014)
# வார்ப்புரு:Infobox playwright


| caption = }  

| label1 = இயற்பெயர்  
| data1 =  

| label2 = பிறப்பு  
| data2 =  

| label3 = இறப்பு  
| data3 = }  

| label4 = ஓய்விடம்  
| data4 = }  

| class5 = செல்லப்பெயர்  
| label5 = புனைபெயர்  
| data5 = }}  

| class6 = முக்கியத்துவம்  
| label6 = தொழில்  
| data6 = }  

| label7 = தேசியம்  
| data7 = }  

| label8 = குடியுரிமை  
| data8 = }  

| label9 = கல்வி  
| data9 = }  

| label10 = Alma&nbsp;mater  
| data10 = }  

| label11 = வாழ்க்கைத் துணை  
| data11 = }  

| label12 = கூட்டாளி  
| data12 = }  

| label13 = வாரிசு  
| data13 = }  

| label14 = தொடர்பு  
| data14 = }  

| header20 =  

| label21 = காலம்  
| data21 = }  

| label22 = வகை  
| data22 = }  

| label23 = நாடகமுறை  
| data23 = }  

| label24 = அறிமுகப் படைப்பு  
| data24 = }  

| label25 = புகழ் படைப்பு  
| data25 = }  

| label26 = தலைசிறந்த படைப்பு  
| data26 = }  

| label27 = உடனுழைப்பாளர்  
| data27 = }  

| label28 = விருது  
| data28 = }  

| label29 = காலப்பதிவுகள்  
| data29 = }  

| label30 = இணையம்  
| data30 = }  

| data31 = }  

}}<noinclude></noinclude>
# அயோடின் ஐந்தாக்சைடு


**அயோடின் ஐந்தாக்சைடு** *(Iodine pentoxide)* என்பது I<sub>2</sub>O<sub>5</sub> என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். அயோடிக் அமிலத்தின் நிலைப்புத் தன்மையுடைய ஒரேயொரு நீரற்ற வடிவச் சேர்மம் அயோடின் ஐந்தாக்சைடு ஆகும். 0 செல்சியசு வெப்பநிலையில் அயோடிக் அமிலத்தை உலர் காற்றில் நீர்நீக்கம் செய்வதால் அயோடின் ஐந்தாக்சைடு தயாரிக்கலாம்:  

## வினைகள்
அயோடின் ஐந்தாக்சைடு , அறை வெப்பநிலையில் கார்பன் ஓராக்சைடை எளிதாக கார்பன் டை ஆக்சைடாக ஆக்சிசனேற்றம் செய்கிறது.  

:5CO + I<sub>2</sub>O<sub>5</sub> → I<sub>2</sub> + 5CO<sub>2</sub>  

வளிம மாதிரிகளில் உள்ள கார்பன் ஓராக்சைடின் அடர்த்தியை பகுப்பாய்வு செய்வதற்கு இவ்வினை பயன்படுத்தப்படுகிறது.  

அயோடின் ஐந்தாக்சைடு SO<sub>3</sub> மற்றும் S<sub>2</sub>O<sub>6</sub>F<sub>2</sub> ஆகியனவற்றுடன் இணைந்து அயோடைல் உப்புகளையும் கந்தக அமிலத்துடன் சேர்ந்து அயோடோசில் உப்புகளையும் தருகிறது.  

சுமார் 350 <sup>0</sup> செல்சியசு வெப்பநிலைக்குச் சூடுபடுத்தினால் அயோடின் ஐந்தாக்சைடு அயோடின் ஆவியாகவும் ஆக்சிசனாகவும் சிதைவடைகிறது
# நீலகிரி பொந்து பாம்பு


**நீலகிரி பொந்து பாம்பு** (*Plectrurus perrotetii-பெலிக்டுரரசு பெரோடெட்டி*) என்பது **பெரோடெட்சு தட்டைவால் பாம்பு** என்றும் அழைக்கப்படுகிறது. இது இந்தியாவில் உள்ள ஓர் விசமற்ற மிகச்சிறிய பாம்பு சிற்றினமாகும். இந்த பாம்பு இந்தியாவில் மட்டுமே காணக்கூடிய ஓர் அகணிய உயிரியாகும்.  

## பெயரிடல்
பிரெஞ்சு இயற்கையியலாளர் ஜார்ஜ் சாமுவேல் பெரோட்டெட்டின் (1793-1867) நினைவாக இந்த பாம்பின் சிற்றினப் பெயரான *பெரோடெட்டி* இடப்பட்டது.  

## பரவல்
இது இந்தியாவின் தெற்கு பகுதியிலும் மேற்குத் தொடர்ச்சி மலைத்தொடர்களிலும் காணப்படுகிறது.  

## விளக்கம்
இப்பாம்புகள் அளவில் சிறியதாக இருக்கும். இதன் நீளம் அதிகபச்சமாக 44 செமீ வரை (17.5 அங்குலம்) வளரக்கூடியது. பழுப்பு நிறத்தில் இருக்கும், கூரான தலை மற்றும் மழுங்கிய வால்கொண்டிருக்கும். இதன் உடலிலில் மென்மையான, பெரிய பளபளப்பான செதில்கள் இருக்கும். உடல் உருளையாக, செம்பழுப்பு நிறத்தில் இருக்கும். இவை தன் பெரும்பாலான நேரத்தை மண்ணுக்கு அடியில் கழிக்கிறது. இரவாடியான இவற்றை பார்ப்பது அரிது. இப்பாம்பிற்கே உரிய கூம்பிய தலையில், கரிய நிற கண்கள் இருக்கும்.  

## உயிரியல்
இப்பாம்புகள் பொதுவான புழுப்பாம்பு போல இருக்கும். சிலர் இதை மண்புழு என தவறாக கருதவும் இடம் உள்ளது. மலைக்காடுகளில் இதன் வாழிடம் அழிக்கப்படுவதால் இது அருகிவரும் இனமாகிவிட்டது.
# தக்குவாறிம்போ


**தக்குவாறிம்போ** (Spanish: Tacuarembó) என்பது உருகுவை நாட்டில் அமைந்திருக்கும் தக்குவாறிம்போ ஒன்றியத்தின் தலைநகரமாகும்.  

## புவியியல்
றிவேரா ஒன்றியத்தின் தலைநகரமான றிவேராவிலிருந்து தென் மேற்கு திசையில் 113 கி.மீ தொலைவில் நெடுஞ்சாலை 390-க்கும் வழித்தடம் 5-க்கும் இடைப்பட்ட பகுதியில் அமைந்திருக்கின்றது தக்குவாறிம்போ. அறோயோ தக்குவாறிம்போ சிக்கோ என்ற கிளையாறு இந்நகரத்தின் வடதிசையில் ஓடிக் கொண்டிருக்கின்றது. கடந்த 2011-ஆம் ஆண்டின் மக்கள் தொகைக் கணக்கீட்டின் படி, நாட்டின் எட்டாவது பெரிய நகரமாக இது விளங்குகின்றது.  

## வரலாறு
1831-ஆம் ஆண்டு அக்டோபர் 24-ஆம் நாள், உருகுவையின் அதிபராகவிருந்த புருக்தூசோ றிவேரா என்பவரது ஆணைக்கிணங்க இந்நகரம் தோற்றுவிக்கப்பட்டது. இந்நகரத்தை நிர்மாணிக்கும் பணியை அதிபரின் தம்பியாரான கேணல் பெர்நபே றிவேரா என்பவரால் மேற்கொள்ளப்பட்டது.  

மாண்டேவிடியோ நகரத்திலிருந்து புறப்பட்ட கேணல் பெர்நபே றிவேரா தனது பணியாட்கள் மற்றும் அவர்களுடைய குடும்பத்தினரோடு மூன்று மாதப் பயணத்தின் பின் தக்குவாறிம்போதி ஆற்றங்கரையை அடைந்தார். குவாரணி மொழியில் தக்குவாறிம்போதி என்றால் நாணல் புற்களின் ஆறு என்று பொருள்படும். இந்த பகுதியை தேர்ந்தெடுத்த கேணல் றிவேரா, அதை பிரித்து பல குடியிருப்பு பகுதிகளை உருவாக்கினார். 1832, ஜனவரி 21-ஆம் நாள் கேணல் றிவேரா இந்த நகரத்துக்கு அடிக்கல் நாட்டியதோடு சான் புருக்தூசோ எனப் பெயரிட்டார்
# பால்சமீன் கோயில்



**பால்சமீன் கோயில்** (*Temple of Baalshamin*) சிரியாவின் பல்மைரா நகரில் அமைந்துள்ள தொன்மையான கோயிலாகும். இது கேனான் தெய்வமான பால்சமீனுக்கு கட்டப்பட்டது. இக்கோயிலின் முதற்கட்ட கட்டமைப்பு கி.மு இரண்டாம் நூற்றாண்டில் துவங்கியுள்ளது. இது மீண்டும் கி.பி 131 இல் புதுப்பிக்கப்பட்டது. கோயிலுக்கு முன்புள்ள பலிபீடம் கி.பி 115 இலேயே உள்ளது. கி.பி ஐந்தாம் நூற்றாண்டுகளில் கிறித்தவம் தழைத்த காலத்தில் இது திருச்சபை பள்ளியாக மாற்றப்பட்டது. 1980இல் இக்கட்டிடத்தை ஐக்கிய நாடுகள் கல்வி, அறிவியல், பண்பாட்டு நிறுவனம் உலகப் பாரம்பரியக் களமாக அறிவித்தது. சிரியாவின் உள்நாட்டுப் போரின் போது இசுலாமிய அரசு இக்கோயிலைத் தரைமட்டமாக்கியது.  
## மேற்சான்றுகள்
# கானான்



**கானான்** (*Canaan*; ; வடமேற்கு செமிடிக் மொழிகள்: **'; Phoenician: <span dir="rtl" title="Phoenician alphabet" xml:lang="phn-Phnx" lang="phn-Phnx">𐤊𐤍𐤏𐤍</span>; விவிலிய எபிரேயம்: / **'; [Masoretic]: / **) பழங்காலத்தில் இருந்த ஓர் நாடாகும். இது, விவிலியத்தின்படி கடவுள் ஆபிரகாமுக்கும் அவர்தம் மக்கட்கும் உறுதியளித்திருந்த நிலப்பகுதியாகும். பொது ஊழி 2000 முதல் விவிலியம் உருவாகும் வரை இங்கு வாழ்ந்த மக்கள் *கானானியர்* எனப்பட்டனர். தற்கால இசுரேல், லெபனான் நாடுகளின் பெரும்பகுதியை இந்நிலப்பகுதி உள்ளடக்கியிருந்தது.  

கானானியர் எனும் சொல் விலியத்தில் இனத்தைக் குறிக்க அதிமாகவும் அடிக்கடியும் பயன்படுத்தப்பட்டுள்ளது.
# அயோடின் ஐம்புளோரைடு


:I<sub>2</sub> + 5 F<sub>2</sub> → 2 IF<sub>5</sub>  

## வேதியியல்
அயோடின் ஐம்புளோரைடு ஒரு வலிமையான புளோரினேற்றியாகவும் உயர் ஆக்சிசனேற்றச் சேர்மமாகவும் விளங்குகிறது. தண்ணீருடன் தீவிரமாக வினைபுரிந்து ஐதரோ புளோரிக் அமிலத்தையும் அதிக அளவு புளோரினுடன் இணைந்து அயோடின் [[எழுபுளோரைடு அல்லது அயோடின் எப்டா புளோரைடையும் உருவாக்குகிறது.  

முதனிலை அமீன்கள் அயோடின் ஐம்புளோரைடன் வினைபுரியும் போது நீருடனான நீராற்பகுத்தல் வினைக்கு உட்பட்டு நைட்ரைல்களை உருவாக்குகிறது  

:R-CH<sub>2</sub>-NH<sub>2</sub> → R-CN
# 1733



**1733** (MDCCXXXIII) ஒரு வியாழக்கிழமையில் துவங்கிய ஒரு கிரிகோரியன் சாதாரண ஆண்டாகும். 11 நாட்கள் பின்தங்கிய பழைய ஜூலியன் நாட்காட்டியில் இது திங்கட்கிழமையில் ஆரம்பமானது.  

## நிகழ்வுகள்
- பெப்ரவரி 12 - ஐக்கிய அமெரிக்காவின் ஜோர்ஜியா ஆங்கிலக் குடியேற்ற நாடாக ஜேம்ஸ் ஒக்லிதோர்ப் என்பவரால் அமைக்கப்பட்டது.
- மே 29 - கனடியர்கள் செவ்விந்திய அடிமைகளை வைத்திருப்பதற்கு கியூபெக் அரசு உறுதி செய்தது.

## பிறப்புகள்
- மார்ச் 13 - சோசப்பு பிரீசிட்லி, ஆங்கிலேய அறிவியலாளர் (இ. 1804)
- நவம்பர் 16 - சிராச் உத் தவ்லா, பிரிக்கப்படாத இந்தியாவின் வங்காளத்துக்கான கடைசி ஆட்சியாளர் (இ. 1757)

## இறப்புகள்

## 1733 நாற்காட்டி
# ரூபினி (நடிகை)



**ரூபினி** என்று பரவலாக அறியப்படும் **கோமல் மதுவாகர்** இந்தியாவின் மும்பையை சேர்ந்த திரைப்பட நடிகை ஆவார்.  
1987–1994 இடைப்பட்ட காலத்தில், தமிழ், கன்னடம், மலையாளம் உள்ளிட்ட மொழிகளில் நடித்துள்ளார். மம்மூட்டி, ரஜினிகாந்த், கமல்ஹாசன், மோகன்லால், சத்யராஜ், விஜயகாந்த், விஷ்ணுவர்தன், ரவிச்சந்திரன், முகேஷ், மோகன், ராமராஜன் உள்ளிட்ட தென்னிந்திய முன்னணி நடிகர்கள் அனைவருடனும் இணைந்து நடித்துள்ளார்.  

## நடித்த திரைப்படங்கள்
### தமிழ்த் திரைப்படங்கள்
| ஆண்டு | திரைப்படம் | கதாப்பாத்திரம் | உடன்
நடித்தவர்கள் |
| --- | --- | --- | --- |
| 1987 | *மனிதன்* | ரூபா | ரஜினிகாந்த் |
| *கூலிக்காரன்* | விஜயகாந்த் |  |  |
| *தீர்த்தக் கரையினிலே* | மோகன் |  |  |
| *நினைக்கத் தெரிந்த மனமே* | மோகன் |  |  |
| 1988 | *புதிய வானம்* | தேவகி | சத்யராஜ் |
| *என் தங்கச்சி படிச்சவ* | வள்ளி | பிரபு |  |
| *தாய் பாசம்* | அர்ஜூன் சார்ஜா |  |  |
| 1989 | *பிள்ளைக்காக* | சிறப்புத் தோற்றம் |  |
| *ராஜா சின்ன ரோஜா* | அவராகவே | சிறப்புத் தோற்றம் |  |
| *என்ன பெத்த ராசா* | ராமராஜன் |  |  |
| *அண்ணன் காட்டிய வழி* | ராமராஜன் |  |  |
| *நாடு அதை நாடு* | ராமராஜன் |  |  |
| *நெஞ்சமுண்டு நேர்மையுண்டு* | ராமராஜன் |  |  |
| *அபூர்வ சகோதரர்கள்* | கமல்ஹாசன், மனோ |  |  |
| 1990 | *உலகம் பிறந்தது எனக்காக* | சத்யராஜ் |  |
| *தாலாட்டு பாடவா* | நர்மதா | ரா. பார்த்திபன் |  |
| *மதுரை வீரன் எங்க சாமி* | சத்யராஜ் |  |  |
| *மைக்கேல் மதன காமராஜன்* | சக்குபாய் | கமல்ஹாசன் |  |
| *பட்டிக்காட்டான்* | ரகுமான் |  |  |
| *புலன் விசாரணை* | விஜயகாந்த் |  |  |
| *சேலம் விஷ்ணு* | சாந்தி | தியாகராஜன் |  |
| 1991 | *கேப்டன் பிரபாகரன்* | காயத்ரி | விஜயகாந்த் |
| மூன்றெழுத்தில் என் மூச்சிருக்கும் | ராம்கி |  |  |
| *வெற்றிக்கரங்கள்* | பிரபு |  |  |
| 1992 | *எல்லைச்சாமி* | காவேரி | சரத்குமார் |
| 1993 | *உழைப்பாளி* | அவராகவே | சிறப்புத் தோற்றம் |
| *பத்தினிப் பெண்* | லிவிங்ஸ்டன் |  |  |
| 1994 | *நம்ம அண்ணாச்சி* | அய்யாவின் மனைவி | சரத்குமார் |
| *தாமரை* | சரசு | நெப்போலியன் | } |
# சாந்தி சச்சிதானந்தம்


**சாந்தி சச்சிதானந்தம்** (*Shanthi Sachithanandam*, 14 ஆகத்து 1958 - 27 ஆகத்து 2015) இலங்கைத் தமிழ் அரசியல் விமர்சகரும், சமூக ஆர்வலரும், மனித உரிமைச் செயற்பாட்டாளரும், பெண்ணியல் வாதியுமாவார்.  

## வாழ்க்கைக் குறிப்பு
யாழ்ப்பாணம், ஈச்சமோட்டையில் 1958 ஆம் ஆண்டில் பிறந்த சாந்தி சச்சிதானந்தம், கொழும்பு புனித பிரிஜெட் கல்லூரியில் கல்வி பயின்றார். பின்னர் மொறட்டுவைப் பல்கலைக்கழகத்தில் கட்டிடக்கலையில் பட்டம் பெற்றவர். இவரது தந்தை வல்லிபுரம் சச்சிதானந்தம் வழக்கறிஞராகப் பணியாற்றியவர். லங்கா சமசமாஜக் கட்சி உறுப்பினர். 1970 நாடாளுமன்றத் தேர்தலில் நல்லூர் தேர்தல் தொகுதியில் போட்டியிட்டவர். மனோரஞ்சன் ராஜசிங்கம் (இறப்பு: 2009) என்பவரைத் திருமணம் புரிந்த சாந்தி சச்சிதானந்தத்திற்கு இரண்டு பெண் பிள்ளைகளும், ஒரு ஆண் பிள்ளையும் உள்ளனர்.  

## பணி
சாந்தி சச்சிதானந்தம் ஐக்கிய நாடுகள் அவையில் பணியாற்றியவர். விழுது மேம்பாட்டு மையம் என்ற அரச சார்பற்ற சமூக நிறுவனம் ஒன்றை ஆரம்பித்து, அதன் நிறைவேற்றுப் பணிப்பாளராகப் பணியாற்றினார். 2012 சனவரி 23 அன்று கொழும்பில் உள்ள விழுதுகள் நிறுவனத்தின் அலுவலகம் இனந்தெரியாத நபர்களால் உடைக்கப்பட்டு தேடுதல் நடத்தப்பட்டது. மட்டக்களப்பில் "மன்று" என்ற அரச சார்பற்ற நிறுவனத்தை ஆரம்பித்து, அதன் மூலம் சமூக அபிவிருத்திப் பணிகளில் ஈடுபட்டார்.  

## வெளியிட்ட நூல்கள்
- *சரிநிகர் சமானமாக… முரண்நிலைகளை உருமாற்றும் முறைவழிகளை ஆண்களும் பெண்களும் சமானமாக முன்னெடுக்கும் ஆற்றல்களை மேம்படுத்தல். கைநூல் 2* - கொழும்பு: விழுது ஆற்றல் மேம்பாட்டு மையம், 2004
- *பெண்களின் சுவடுகளில்* - சென்னை, மார்ச் 1989
- *வறுமையின் பிரபுக்கள்* (கட்டுரைத் தொகுப்பு, 2003)

## மறைவு
நீண்டகாலம் சுகவீனமுற்றிருந்த சாந்தி சச்சிதானந்தம் 2015 ஆகத்து 27 இல் கொழும்பில் காலமானார்.
# பால்சமீன்


அருகில், சிரியா)]]  

**பால்சமீன்** (*Baalshamin*) அல்லது **பா'அல் சமெம்** (*Ba'al Šamem*) (அரமேயம்: ܒܥܠ ܫܡܝܢ), பொருள்: 'சொர்க்கத்தின் பிரபு', வடமேற்கு செமத்திய இனக் கடவுளாக அறியப்படுகின்றார். மத்திய கிழக்கின் வெவ்வேறு இடங்களுக்குத் தகுந்தபடி அல்லது வெவ்வேறு காலகட்டங்களில் இப்பட்டம் பல்வேறு கடவுளருக்கு உரித்தாக்கப்பட்டிருக்கிறது. குறிப்பாக கேனான்/போனீசியா, சிரியா தொல்லியல் கல்வெட்டுக்களில் இவ்வாறு பயன்படுத்தப்பட்டுள்ளதைக் காணலாம். இது பெரும்பாலும் இடி/மழை கடவுளான அடாடுக்கு (பால்/ பா‘அல்) பயன்படுத்தப்படுகின்றது. பால்சமீன் இசுலாமியத்திற்கு முன்பான பல்மைராவில் கொண்டாடப்பட்ட இரு கடவுள்களில் ஒருவராவார். மற்ற முதன்மைக் கடவுள் பெல் ஆவார்.கழுகும் மின்னல் கொடியும் இவரது சிறப்புக்கூறுகளாக உள்ளது. நிலாக் கடவுளான அக்ளிபோல், சூரியக் கடவுளான மாலக்பெல் ஆகியோருடன் இவரும் இணைந்து முக்கடவுளராக வழிபடப்பட்டனர்.  

## மேற்சான்றுகள்

## வெளியிணைப்புகள்
- Kaizer, Ted: *The religious life of Palmyra*. Stuttgart: Franz Steiner Verlag, 2002.
# நகர சிவன்கோவில், காரைக்குடி


**நகர சிவன்கோவில்** என்பது தமிழகத்திலுள்ள சிவ ஆலயங்களுள் ஒன்றாகும். இது தமிழ் நாட்டின் காரைக்குடியில் அமைந்துள்ளது. காரைக்குடியில் இருந்த நகரத்தார்கள் அனைவரும் சேர்ந்து இக்கோயிலினைக் கட்டினார்கள். கட்டிய கோவிலினை 01-04-1872 அன்று குடமுழுக்குச் செய்தார்கள். இந்த கோவில் காரைக்குடி புகைவண்டி நிலையத்தில் இருந்து 7 கி.மீ. தொலைவில் உள்ளது.  

## உற்சவங்கள்
தமிழ் வருடப் பிறப்பு, ஆனித் தரிசனம், ஆடிப்பூரம், ஆவணி பிட்டுத் திருநாள், விநாயகர் சதுர்த்தி, நவராத்திரி, ஐப்பசி மாதப் பௌர்ணமி அன்னாபிஷேகம், கந்தர் சஷ்டி விழா, மார்கழி மாதத்தில் திருப்பள்ளி எழுச்சி, மார்கழித் திருவாதிரை, அஷ்டமிப் பிரதட்சிணம், தைப்பொங்கல், தைப்பூசம், மகா சிவராத்திரி, மாசி மகம், பங்குனி உத்திரம் போன்றவை இங்கு நடிபெறும் உற்சவங்கள் ஆகும்.
# புளூநோசு (அஞ்சல்தலை)


**புளூநோசு** (Bluenose) என்பது, 8 சனவரி 1929ல் அரசர் ஐந்தாம் ஜார்ஜின் சுருள் வெளியீட்டின் ஒரு பகுதியாக கனேடிய அஞ்சல் அலுவலகம் வெளியிட்ட 50 சென்ட் அஞ்சல்தலையின் அடைபெயர் (nickname) ஆகும். இதன் இசுக்காட் எண் 158. இந்த அஞ்சல்தலையில், மீன்பிடிப் பாய்க்கப்பலான புளூநோசின் படம் அச்சிடப்பட்டுள்ளது. ஒட்டாவாவைச் சேர்ந்த கனேடிய பாங்க் நோட் கம்பனி வடிவமைத்த இந்தத் அஞ்சல்தலையில் உள்ள படம் அலிபக்சு துறைமுகத்தில் இருந்து வெளியேறும் இக்கப்பலின் இரண்டு வெவ்வேறு படங்களின் சேர்க்கையாகும். இது 1900க்குப் பின்னர் வெளியிடப்பட்டிருந்தாலும் இது ஒரு செவ்வியல் அஞ்சல்தலையாகக் கருதப்படுகிறது. கனடாவின் மிகச் சிறந்த அஞ்சல்தலை என அழைக்கப்பட்ட  

மூன்று அச்சுத் தட்டுகள் உருவாக்கப்பட்டன. இவற்றுள் 200 பதிவுகளைக் கொண்ட முதல் தட்டில் பிழை இருந்ததால் அது எப்போதுமே பயன்படுத்தப்படவில்லை. 100 பதிவுகளைக் கொண்ட இரண்டாம், மூன்றாம் தட்டுக்களைப் பயன்படுத்தி 1,044,900 அஞ்சல்தலைப் படிகள் அச்சிடப்பட்டன. அஞ்சல்தலைக்கான ஒளிப்படம் 1922ல் டபிள்யூ. ஆர். மக்ஆசுக்கில் (W.R. MacAskill) என்பவரால் எடுக்கப்பட்டவை. அஞ்சல்தலைக்கான படம் அமெரிக்க பாங்க் நோட் கம்பனியால் வரையப்பட்டது.  

2001 ஆம் ஆண்டில் புல்நோசு முதல்நாள் உறை 3,650 கனேடிய டாலர்.  

1982 இலும், 199 இலும் வெளியான அஞ்சல்தலைகள் அவற்றின் வடிவமைப்பில் பழைய புல்நோசு அஞ்சல்தலையின் படம் முழுதாகவோ அல்லது பகுதியாகவோ இடம்பெற்றிருந்தது. 1982ன் அஞ்சல்தலை அஞ்சல்தலையில் அஞ்சல்தலை வடிவமைப்புக் கொண்டது. 1999ன் அஞ்சல்தலை குறித்த கப்பலின் வடிவமைப்பாளர் வில்லியம் சேம்சு ரூவின் நினைவாக வெளியிடப்பட்ட அஞ்சல்தலை ஆகும்.
# நெ. பழனிக்குமணன்

**நெ. பழனிக்குமணன்**, 2015ஆம் ஆண்டுக்குரிய வரைபடம் மற்றும் தகவல் தொகுப்புகள் புலிட்சர் பரிசை பகிர்ந்து கொண்டவர். இவர் தமிழ்நாட்டைச் சேர்ந்த தகவல் நுட்ப, மென் பொருள் வித்தகர். அமெரிக்க மருத்துவக் காப்பீட்டில் நடைபெற்ற முறைகேடுகளை வால் ஸ்ட்ரீட் இதழ் அம்பலப்படுத்தியது. இந்தக் கட்டுரைகளுக்கான வரைபடம், தகவல் தொகுப்புகள் ஆகியவற்றை உருவாக்கியவர்கள் அடங்கிய குழுவில் பழனிக் குமணன் இடம் பெற்றிருந்தார். அமெரிக்காவில் 880000 பேருக்கு மருத்துவச் சிகிச்சை செய்வதற்காக மருத்துவ ஆய்வுக் காப்பீட்டுத் திட்டத்தின் கீழ் அரசு உதவி செய்தது. இந்தத் திட்டத்தினால் பல மருத்துவமனைகளும் மருத்துவர்களும் பலன் அடைந்தனர். ஆனால் முறைகேடுகள் நடந்ததை அறிய பழனிக் குமணன் உருவாக்கிய மென்பொருள் உதவியது. இந்த மென் பொருள் உதவியுடன் வால் ஸ்ட்ரீட் இதழ் முறைகேடுகளை விவரித்து கட்டுரைத் தொகுப்பை வெளியிட்டது. இதன் விளைவாக அமெரிக்க அரசு குற்றவாளிகள் மீது நடவடிக்கை எடுத்தது.  
இவ்வரிய செயலைப் பாராட்டி புலிட்சர் பரிசு வால் ஸ்ட்ரீட் குழுவினருக்கு வழங்கப்பட்டது. பழனிக் குமணன் குழுவில் இடம் பெற்ற மற்றவர்களுடன் புலிட்சர் பரிசைப் பகிர்ந்து கொண்டார். பழனிக் குமணன் தமிழ் நாட்டைச் சேர்ந்த அரசியலாளர் பழ. நெடுமாறனின் மகன் ஆவார்.
# பென்சீனெட்சோல்


**பென்சீனெட்சோல் **அல்லது **ஆறைதரொட்சிபென்சீன்** என்பது C<sub>6</sub>H<sub>6</sub>O<sub>6</sub> அல்லது C<sub>6</sub>(OH)<sub>6</sub> என்ற மூலக்கூற்று வாய்பாட்டை உடைய கரிமச் சேர்மம் ஆகும். இது பென்சீனில் ஆறு பீனோல் ஆகும். இதனை அறுபீனோல் எனவும் அழைப்பதுண்டு, but this name has been used also for other substances.
# லண்டன் கிரீன்பார்க்



**கிரீன்பார்க்** (*Green Park*) என்பது மத்திய இலண்டனில் உள்ள வெஸ்ட்மினிஸ்டர் நகரத்தில் உள்ள ஒரு பூங்காவாகும். அரச குடும்பத்தினர் பயன்படுத்தும் பூங்காக்களில் இதுவும் ஒன்று. ஹைடு பூங்காவுக்கும் ஜேம்ஸ் பூங்காவுக்கும் இடையில் 19 ஹெக்டேர் நிலப்பரப்பில் இது அமைந்துள்ளது . கென்சிங்டன் தோட்டங்களும் பக்கிங்காம் அரண்மனைத் தோட்டங்களும் இணைந்த இந்த பூங்காக்கள் பிளவுபடாமல் தொடர்ச்சியாக திறந்த நிலப்பரப்புடன் ஒயிட் ஹால் மற்றும் விக்டோரியா ஸ்டேஷன் தொடங்கி கென்சிங்டன் மற்றும் நோட்டிங் ஹில் வரை நீடிக்கிறது.  

அருகாமையில் இருக்கும் பூங்காக்களுக்கு நேர்மாறாக இதில் ஏரிகளோ, கட்டிடங்களோ ஏதும் இல்லை. ஆயினும் சில நினைவுச் சின்னங்கள், பைரே கிரான்ச்சியால் உருவாக்கப்பட்ட கனடா மெமோரியல், தியானா பவுண்டேஷன் மற்றும் ஆர்ஏஎப் பாம்பர் கமாண்டு மெமோரியல் ஆகியவை உள்ளன. இந்தப் பூங்காவில் பெரும்பாலும் நன்கு வளர்ந்து முற்றிய மரங்களும், டேபடில் அல்லது நர்சீசஸ் மலர்கள் மட்டுமே உண்டு
# செவ்வியல் அஞ்சல் தலை


**செவ்வியல் அஞ்சல் தலை** (classic stamp) என்பது, அஞ்சலியலாளர்களால் தனித்தன்மையானவை என்று கருதப்படுகின்ற அஞ்சல் தலைகளாகும். இவை பொதுவாக அஞ்சல் தலை உருவாக்கத்தின் தொடக்ககாலத்தில், எடுத்துக்காட்டாக 1870 இற்கு முன்னர் அச்சிடப்பட்ட அஞ்சல் தலைகளைக் குறிக்கிறது. ஆனாலும், எல். என். வில்லியம்சு குறிப்பிட்டது போல், இச்சொல் ஒருபோதும் ஏற்றுக்கொள்ளத்தக்க வகையில் வரையறுக்கப்படவில்லை. சில வரைவிலக்கணங்கள், 1900 இற்கு முன்னர் வெளியான அஞ்சல் தலைகளை இதற்குள் அடக்குகின்றன. ஆனாலும், 1900 இற்கு முன்னர் வெளியிடப்பட்ட எல்லா அஞ்சல்தலைகளுமே செவ்வியல் அஞ்சல் தலைகளாகக் கொள்ளப்படுவதில்லை என்பதுடன், 1900 இற்குப் பின்னர் வெளியிடப்பட்ட சில அஞ்சல்தலைகளைச் செவ்வியல் அஞ்சல் தலைகள் எனக் கொள்வதுண்டு. வில்லியம்சு, செவ்வியல் காலம் 1840 இற்கும் 1875 இற்கும் இடைப்பட்டது எனக்கருதும் அதேவேளை சேம்சு ஏ. மக்கே தான் எழுதிய *செவ்வியல் அஞ்சல் தலைகளின் காலம்* *(World of Classic Stamps)* என்னும் நூலில் 1840 இற்கும் 1870 இற்கும் இடைப்பட்ட காலத்தில் வெளியான அஞ்சல் தலைகளுக்கு இச்சொல்லைப் பயன்படுத்தியுள்ளார்.  

## உசாத்துணைகள்
- L.N. Williams, *Fundamentals of Philately* (American Philatelic Society, 1990) p. 20
# தாய்லாந்துப் பெருவூஞ்சல்


**தாய்லாந்துப் பேரூஞ்சல்** (*Giant swing*, தாய்: เสาชิงช้า, *சவோ சிங் ச்சா* *பேரூஞ்சல்*) என்பது, தாய்லாந்தின் பாங்கொக் நகரிலுள்ள, பழமையான ஊஞ்சல் கட்டமைப்பாகும். அண்ணளவாக அறுபது அடி உயரமான இவ்வூஞ்சல், சுற்றுலாப் பயணிகளை பாங்கொக்கு ஈர்க்கும் முக்கியமான உல்லாசத் தலங்களில் ஒன்றாகவும் விளங்குகின்றது. தமிழர் - தாய்லாந்தாரின் மறக்கப்பட்ட தொடர்பைச் சுட்டிக்காட்டும் திரியம்பாவை பெருவிழாவின் "ஊஞ்சற்திருவிழா" கொண்டாடப்பட்ட இடமாக இது விளங்கியது என்பது குறிப்பிடத்தக்க விடயம்.  

## வரலாறு
மன்னர் முதலாம் இராமர் காலத்தில், கி.பி 1784இல் "தேவசாதன்" என்றழைக்கப்படும் இந்துக் கோயிலுக்கு முன்புறமாக, இவ்வூஞ்சல் அமைக்கப்பட்டது. இரண்டாம் இராமர் காலத்தில், மின்னற் தாக்கத்தால் ஊஞ்சல் சேதமடைந்ததால், ஊஞ்சல் திருவிழா நிறுத்தப்பட்டதுடன், 1920இல், எரிபொருள் நிலையமொன்றுக்கு இடந்தரும் வகையில் அங்கிருந்து அகற்றப்பட்டு இன்றைய இடத்துக்கு மாற்றப்பட்டு, ஊஞ்சல் திருவிழா தொடர்ந்து இடம்பெற்றது. எனினும் 1935இன் பின், ஊஞ்சலுக்கும் மக்களுக்கும் ஏற்பட்ட பெரும்சேதம் காரணமாக, ஊஞ்சல் திருவிழா முற்றாக நிறுத்தப்பட்டது. பழைய ஊஞ்சலின் பாகங்கள், தாய்லாந்து தேசிய அருங்காட்சியகத்தில் சேமித்து வைக்கப்பட்டுள்ளன.  

## திரியம்பாவை ஊஞ்சல் திருவிழா

தமிழரின் திருவெம்பாவையை ஒத்த "திரியம்பாவை" எனும் விழா, தாய்லாந்தில் சுகோதை இராச்சியத்தின் காலத்திலிருந்தே (கிபி 1238 - 1438) வெகுவிமரிசையாக இடம்பெற்று வந்திருக்கின்றன என்பதற்கான வரலாற்றுச் சான்றுகள் உண்டு. தாய் நாட்காட்டியின் முதல் மாத வளர்பிறையின் ஏழாம் நாளிலிருந்து, சிவபெருமான் திருக்கயிலையிலிருந்து பூமிக்கு எழுந்தருள்வதாகக் கொண்டு, பத்து நாட்கள் திரியம்பாவை கொண்டாடப்பட்டது. இதையடுத்த ஐந்து நாட்கள் திருமாலுக்கும் விழாவெடுக்கப்பட்டது. இந்நாட்களில் சமயக் கிரியைகளை ஆற்றி, தாய்நாட்டுப் பிராமணர்கள் சிவனை வழிபட்டதுடன், திருவெம்பாவை இருபது பாடல்களையும் பாடி வந்திருக்கின்றனர். சுகோதை, அயூத்தயா போன்ற இடங்களிலிருந்த இந்துக் கோயில்களில் இத்திரியம்பாவை இடம்பெற்ற குறிப்புகள் காணப்படுகின்றன.சிவனை மகிழ்விக்க, இந்நாட்களில் ஊஞ்சல் திருவிழா இடம்பெறுவது வழக்கமாக மாறியது.  

ஊஞ்சல் திருவிழாவில் அரசகுடும்பத்தினர் கலந்துகொள்வது வழக்கமாக இருந்ததுடன், அது, தாய்லாந்தின் பன்னிரெண்டு அரச விழாக்களில் ஒன்றாக பிரகடனப்படுத்தப்பட்டிருக்கின்றது.  

## மேலும் பார்க்க
- திருவெம்பாவை

## அடிக்குறிப்புகள்
# யட்சன் (திரைப்படம்)


**யட்சன்** என்பது விஷ்ணுவர்த்தனின் இயக்கம் மற்றும் தயாரிப்பில் 2015ஆவது ஆண்டில் வெளியாகவிருக்கும் ஒரு இந்திய நகைச்சுவை தமிழ்த் திரைப்படமாகும். ஆர்யா, கிருஷ்ணா, கிஷோர் ஆகியோர் முக்கிய கதாபாத்திரங்களில் நடித்துள்ளனர். இப்படத்திற்கு யுவன் சங்கர் ராஜா இசையமைத்துள்ளார். இத்திரைப்படம் 2015 செப்டம்பரில் வெளியாகுமென அறிவிக்கப்பட்டுள்ளது.
# தலைகீழ்த் தலை நாலணா


**தலைகீழ்த் தலை நாலணா** என்பது அஞ்சல்தலை சேகரிப்பாளர்களால் பெறுமதியானதாகக் கருதப்படும், இந்தியாவில் வெளியிடப்பட்ட அஞ்சல்தலை ஆகும். 1854ன் இந்தியாவின் முதல் வெளியீடுகள் சிவப்பு, நீலம் ஆகிய நிறங்களில் அமைந்த நாலணா பெறுமதியான அஞ்சல்தலையையும் உள்ளடக்கியிருந்தது. ஆனாலும், இவற்றின் உற்பத்தியின்போது சில அஞ்சல்தலைகளில் தலைகீழ் வழு ஏற்பட்டது. இவற்றில் அரசியின் தலை தலைகீழாக அச்சாகியிருந்தது. இது உலகின் முதல் பல நிற அஞ்சல்தலைகளுள் ஒன்று. பாசெல் புறா அஞ்சல்தலை இதற்கு 9 ஆண்டுகள் முற்பட்டது.  

## நாலணா அஞ்சல்தலைகள்
நாலணா அஞ்சல்தலைகள் கல்கத்தாவில் இருந்த நில அளவை அலுவலகத்தினால் அச்சிடப்பட்டது. சட்டத்துக்கு சிவப்பும், தலைக்கு நீல நிறமும் பயன்படுத்தப்பட்டன. இரண்டு நிறங்கள் பயன்படுத்தப்பட்டன. அச்சடிக்கும்போது, முதலில் தாளில் சிவப்புநிற சட்டம் அச்சிடப்பட்டது. பின்னர் மேற்படி சட்டத்துக்குள் நீலநிறத்தில் தலை அச்சிடப்பட்டது. முதல் அச்சுப்பதிவு 1854 அக்டோபர் 13ல் தொடங்கியது.
# டிரபல்கர் ஸ்குயர்


**டிரபல்கர் ஸ்குயர்** (*Trafalgar Square*) என்பது மத்திய இலண்டனில் சேரிங்கிராஸ் என்று முன்பு அழைக்கப்பட்ட பகுதியைச் சுற்றிக் கட்டப்பட்டு, சுற்றுலா பயணிகளைக் கவர்ந்திழுக்கும் ஒரு பொது இடம். இது வெஸ்ட்மின்ஸ்டர் நகரப் பகுதிக்குள் உள்ளது. இதன் மத்தியில் உள்ள நெல்சன் தூணின் அடிப்பகுதியில் நான்கு சிங்க சிலைகள் உள்ளன.  

- 
- *Trafalgar Square in history*. Philip Carter, Oxford Dictionary of National Biography, Oxford University Press. (Retrieved 30 Nov 2010)
# ஆலப்புழா கடற்கரை



ஆலப்புழை நகரத்தில் மேற்குப் பாகத்திலுள்ள கடற்கரையே ஆலப்புழை கடற்கரை என்றழைக்கப்படும். ஆலப்புழை நகரத்தின் முதன்மையான பொழுதுபோக்கிடங்களில் இதுவும் ஒன்றாகும். புகழ்பெற்ற ஆலப்புழை கடற்பாலம், ஆலப்புழை கலங்கரை விளக்கம் ஆகியவை இங்கு அமைந்திருக்கின்றன.  

இக் கடற்கரையில் பல பிரபல மலையாள, தமிழ் திரைப்படங்களின் படப்பிடிப்புகள் நடந்திருக்கின்றன. ஆலப்புழா கீழைத் தேசங்களின் வெனிஸ் நகரம் என்றும் அழைக்கப்படுவதுண்டு. ஆலப்புழா காயல் நாட்டுப் பக்கத்தில் ஏராளமான தனித்துவமிக்க விலங்குகள், பறவையினங்கள் வாழ்கின்றன. இக் கடற்கரைக்கு ஆண்டு முழுவதும் இந்தியா முழுவதிலிருந்தும், ஐரோப்பிய நாடுகளிலிருந்தும் சுற்றுலாப் பயணிகள் வருகிறார்கள்.
# பேக்கல்


**பேக்கல்** (*Bekal*) என்பது கேரள மாநிலத்தில் காசர்கோடு மாவட்டத்திலுள்ள பள்ளிக்கரை கிராமத்தில் அமைந்திருக்கின்ற ஒரு கடலோரப் பகுதி ஆகும். மாவட்டத்தின் முதன்மையான பொழுதுபோக்கிடங்களில் ஒன்றாகவும் இது விளங்குகின்றது. பேக்கல் காசர்கோடு நகரத்திலிருந்து 14 கி.மீ தெற்கில் அமைந்திருக்கின்றது. பேக்கல் என்ற பதம், வலிய குளம் (பலிய குளம்) என்ற சொல்லிருந்து உருவானதாக புகழ்பெற்ற கன்னட எழுத்தாளர் ராமநாயக் கருதுகின்றார். இப் பெயரே பேக்குளம் என்றாகி பின்னர் பேக்கல் என்றாக உருமாறியதாக இருக்கும் எனக் கருதப்படுகின்றது.  

பேக்கல் கோட்டை கேரளத்தின் மிகப் பெரிய கோட்டைகளில் ஒன்றாகும். திட்டமிட்டு வடிவமைக்கப்பட்டதாகவும் இது விளங்குகின்றது. கோட்டையில் நின்று கடற்கரையின் அழகை கண்டு ரசிக்கவும், அதன் வனப்பைக் காணவும் பெருமளவிலான சுற்றுலாப் பயணிகள் இங்கு வருகிறார்கள். கேரளத்தின் மிக முக்கியமான சுற்றுலா தலங்களில் ஒன்றாக இது இன்று மாற்றம் கண்டிருக்கின்றது. இக் கோட்டைக்குள் காணப்படும் படிகள் ஒரு சுரங்கத்தைச் சென்றடைந்து, அது அரபிக் கடலைத் தடுக்கின்ற மதிலிற்கு அப்பால் போய் இணைகின்றது. கடலருகே கோட்டையில் அமைந்திருக்கும் வட்டமான கோட்டைச் சுவர் கடலில் இறங்குமுகமாக கட்டப்பட்டிருக்கின்றது. பிரபல தமிழ்த் திரைப்படமான பம்பாயில் வருகின்ற புகழ்பெற்ற *உயிரே...* என்ற திரைப்பாடல் இக் கோட்டையிலேயே படமாக்கப்பட்டது என்பதும் குறிப்பிடத்தக்கது .
# ஆர்சனிக் முக்குளோரைடு



**ஆர்சனிக் முக்குளோரைடு** *(Arsenic trichloride)* என்பது AsCl<sub>3</sub> என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். இது ஆர்சனசு குளோரைடு அல்லது ஆர்சனிக்கின் வெண்ணெய் என்றும் அழைக்கப்படுகிறது. நச்சுத்தன்மையுள்ள இந்த எண்ணெய் நிறமற்றது. தூய்மைப்படுத்தப்படாத மாதிரிகள் சில மஞ்சள் நிறத்தில் காணப்படலாம். கரிம ஆர்சனிக் சேர்மங்களைத் தயாரிக்கும்போது இது இடைநிலையாகத் தோன்றுகிறது.  

## அமைப்பு

பட்டைக் கூம்பு மூலக்கூறு வடிவத்தில் C3v சீரொழுங்குடன் AsCl<sub>3</sub> அமைந்துள்ளது. As-Cl பிணைப்பு நீளம் 2.161 Å ஆகவும் Cl-As-Cl இன் பிணைப்புக் கோணம் 98° 25'±30. ஆகவும் உள்ளது. நிறமாலையியல் ஆய்வில் AsCl<sub>3</sub> நான்கு சாதாரண வகை அதிர்வுகளை வெளிப்படுத்துகிறது. அவை: ν1(A1) 416, ν2(A1) 192, ν3 393, மற்றும் ν4(E) 152 செ.மீ<sup>−1</sup> ஆர்சனிக் முக்குளோரைடில் உள்ள சகப்பிணைப்புகள் இதன் தாழ் உருகுநிலையை விவரிக்கின்றன.  

## தயாரிப்பு

ஆர்சனிக்(III) ஆக்சைடுடன் ஐதரசன் குளோரைடைச் சேர்த்து வினைப்படுத்தி காய்ச்சி வடித்தல் மூலம் இந்த நிறமற்ற நீர்மம் தயாரிக்கப்படுகிறது.  

: As<sub>2</sub>O<sub>3</sub> + 6 HCl → 2 AsCl<sub>3</sub> + 3 H<sub>2</sub>O  

தனிமநிலை ஆர்சனிக்கை 80 – 85 <sup>0</sup> செல்சியசு வெப்பநிலையில் குளோரினேற்றம் செய்வதன் மூலமாகவும் ஆர்சனிக் முக்குளோரைடத் தயாரிக்கலாம்  

: 2 As<sub>2</sub>O<sub>3</sub> + 6 S<sub>2</sub>Cl<sub>2</sub> → 4 AsCl<sub>3</sub> + 3 SO<sub>2</sub> + 9 S  

## வினைகள்

தண்ணீருடன் சேர்ந்து ஆர்சனிக் முக்குளோரைடு நீராற்பகுப்பு அடைந்து ஆர்சனசமிலத்தையும் ஐதரோ குளோரிக் அமிலத்தையும் கொடுக்கிறது.  

: AsCl<sub>3</sub> + 3 H<sub>2</sub>O → As(OH)<sub>3</sub> + 3 HCl  

பாசுபரசு முக்குளோரைடைக் காட்டிலும் குறைவாக ஈரப்பத்தில் பாதிக்கப்பட்டாலும் இது ஈரமான காற்றில் புகையக்கூடியதாக இருக்கிறது.  

ஆர்சனிக் மூவாக்சைடுடன் இதைச் சேர்க்கும் போது ஆர்சனிக் முக்குளோரைடு மறுபகிர்வு அடைந்து கனிம பலபடியாக ( AsOCl) நிலைமாறுகிறது. குளோரைடு மூலங்களுடன் வினைபுரியும் போது இது, [AsCl4]− எதிர் அயனிகள் கொண்ட உப்புகளை உருவாக்குகிறது. பொட்டாசியம் புரோமைடு மற்றும் பொட்டாசியம் அயோடைடு ஆகிய சேர்மங்களுடன் வினைபுரிந்து முறையே ஆர்சனிக் முப்புரோமைடு மற்றும் ஆர்சனிக் மூவயோடைடு ஆகிய சேர்மங்களைத் தருகிறது.  

கரிம ஆர்சனிக் வேதியியலில் ஆர்சனிக் முக்குளோரைடு முக்கியப் பங்கு வகிக்கிறது. உதாரணமாக முப்பீனைல் ஆர்சின் இதைக் கொண்டு தயாரிக்கப்படுகிறது:.  

:AsCl<sub>3</sub> + 6 Na + 3 C<sub>6</sub>H<sub>5</sub>Cl → As(C<sub>6</sub>H<sub>5</sub>)<sub>3</sub> + 6 NaCl  

## பாதுகாப்பு
Arsenic compounds are highly toxic, and AsCl<sub>3</sub> especially so because of its volatility and solubility.
# மரக்காடு


**மரக்காடுகள்** என்பவை (English: Woodlands) பெருங்காடுகளை விட அடர்த்தி குறைந்த காட்டுப் பகுதிகளாகும். அங்கு அதிகளவு சூரிய வெளிச்சம் காணப்படுவதோடு, குறைவான நிழல்களே இருக்கும். இத்தகைய காடுகளில் அதிகளவிலான புதர்ச்செடிகளும், இளம்போத்தல் குட்டைச் செடிகளுமே காணப்படும். வறட்சியான காலகட்டங்களில் மரக்காடுகள் புதர்க்காடுகளாக மாறிவிடும்.  

மரக்காடுகள் காக்கப்பட வேண்டும் என சூழலியல் ஆர்வலர்கள் கூறுகின்றனர். அதற்காகக் கடுமையாக முயன்றும் வருகின்றனர். வடமேற்கு இந்தியானாவில் அமைந்திருக்கும் இந்தியானா பாலைவனப் பகுதியில் அழியும் நிலையிலிருந்த மரக்காடுகளைச் சூழலியல் ஆர்வலர்கள் மீட்டெடுத்திருக்கின்றனர்.
# புதர்க்காடு


**புதர்க்காடுகள், புதர்வெளிகள், பற்றைகள்** (English: Shrubland) என்பவை புதர்ச் செடிகள் நிறைந்த காட்டுப் பகுதிகளைக் குறிக்கும். இக் காடுகளில் புற்கள், செடிகள், வேர்த் தண்டுச் செடிகள் நிறைந்தும் காணப்படும். இவ் வகைக் காடுகள் இயற்கையாக தோன்றக் கூடியவை. சில சமயம் மனித நடமாட்டங்களின் விளைவுகளாலும் இவ் வகைக் காடுகள் உருவாகக் கூடும். தொடர்ச்சியாக புதர்கள் மண்டிக் கிடக்கும் காட்டுப் பகுதிகளாக இவை காணப்படுவது உண்டு. சில சமயங்கள் காட்டுத் தீ போன்றவைகளால் பெருங்காடுகள் அழிந்து புதர்க்காடுகளாக உருமாறிவிடுவதும் உண்டு. புதர்க்காட்டுப் பகுதிகளில் மனிதக் குடியிருப்புக்களை உருவாக்குவது ஆபத்தானது. ஏனெனில் காட்டுத் தீ பரவும் அபாயம் அங்கு எப்போதும் உண்டு.  

## வகைகள்

புதர்க்காடுகளில் வளரக்கூடிய தாவரங்களின் உயிர்த்தன்மையைப் பொறுத்து, அவை பல வகைகளாக பிரிக்கப்படுகின்றன. உலக வனவிலங்கு நிதியம் புதர்க்காடுகளை கீழ்கண்ட வகைகளில் பிரிக்கின்றது.  

**பாலைவனப் புதர்க்காடுகள்**  

பாலைவனச் செடிகள் அதிகம் காணப்பட்டால், மணற்பாங்கான நிலப்பரப்பையும், வறட்சியான சூழலையும் கொண்டிருந்தால் அவற்றை பாலைவனப் புதர்க்காடுகள் என அழைப்பர். இவ் வகைப் புதர்க்காடுகளில் கள்ளிச் செடிகள், முள் செடிகள் அதிகம் காணப்படும்.  

**மத்தியதரை புதர்க்காடுகள்**  

மத்தியதரைக் காடுகள், மரக்காடுகள் போன்றவைகளில் இவ் வகைப் புதர்க்காடுகள் காணப்படுகின்றன. உலகின் ஐந்து மத்தியதரை வகை காலநிலைப் பகுதிகளிலும் இவ் வகைப் புதர்க்காடுகள் அமைந்துள்ளன. பெரும்பாலும் கடற்கரைச் சார்ந்த உப்பளப் பகுதிகளில் இவை அதிகம் காணப்படுகின்றன.  

**நாட்டுப்புற புதர்க்காடுகள்**  

வண்டல் பகுதிகளில் இவ்வகைப் புதர்க்காடுகள் அதிகம் காணக்கிடைக்கின்றன. போர்த்துக்கல் நாட்டின் மத்தாஸ் பகுதியில் இவ்வகைப் புதர்க்காடுகளைக் காணலாம். புளோரிடா புதர்வெளிகளும் இவ் வகையினிலேயே அடங்கும்.  

**குட்டைப் புதர்க்காடுகள்**  

குட்டைப் புதர்ச்செடிகள், படரும் கொடிப் புதர்ச் செடிகள் அதிகம் தென்படும் பகுதிகளை குட்டைப் புதர்க்காடுகள் என்பர். மத்தியதரை வகை காலநிலைப் பகுதிகளில் இவை அதிகம் காணப்படுகின்றன.
# நொறுக்குத் தீனி

**நொறுக்குத்தீனி**, ஒரு வகையான உணவு<nowiki/>ப்பொருளாகும். இது வழக்கமான உணவுடனோ அல்லது தனியாகவோ உண்ணக்கூடியதாகும். பெரும்பாலும் உணவுவேளைகள் தவிர்ந்த, பிற நேரங்களில் எடுத்துக்கொள்ளப்படும். சீவல்<nowiki/>கள், உருளைக்கிழங்கு சீவல் உள்ளிட்டவை நொறுக்குத்தீனியாகும்.  

## நொறுக்குத்தீனியும் உடல்நலமும்
அதிகப்படியான நொறுக்குத்தீனி உண்பதால் உடற்பருமன் வருவதற்கான வாய்ப்புகள் அதிகமாகிறது.  

நல்ல நொறுக்குத்தீனியில் உயிர்ச்சத்து, குறைந்த நிறைவுற்ற கொழுப்பு, குறைவான சோடியம் ஆகியவை இருக்க வேண்டும் அவ்வாறான நொறுக்குத்தீனியில் சில:  
- தானியங்கள்
- வேக வைக்கப்பட்ட முட்டைகள், குறைந்த அளவிலான பாலாடைக்கட்டிகள், இறைச்சிகள்
- கொழுப்புக் குறைவான பால் பொருள்கள்
- பழங்களும் காய்கறிகளும்
- கொட்டைகளும் விதைகளும்
# மனுமுறைகண்ட வாசகம்

**மனுமுறைகண்ட வாசகம்** என்பது வடலூர் வள்ளலார் ராமலிங்க அடிகள் அருளிய இயற்றமிழ் நூலாகும். மனுநீதிச் சோழன் நீதி கேட்டு  
வந்த பசுவிற்காகத் தன் புதல்வனான வீதிவிடங்கனை தேர்க்காலில் ஏற்றி, அக்கன்று போல் மாய்த்துக் கொல்ல ஆணைபிறப்பித்தலும், சிவனருளால் சோழன் மகன் வீதிவிடங்கன் உயிர்ப்பிக்கப்பட்டதையும் கதையாகக் கூறும் நூலாகும். கதை முழுவதையும் ஒருசில வாக்கியங்களில் அமைத்திருப்பது சிறப்பாகும். தென் இந்திய சைவசித்தாந்தக் கழகம் இதனை வெளியிட்டது.
# மொண்டேவீடியோ



**மொண்டெவீடியோ** (*Montevideo*, ) உருகுவையின் தலைநகரும், மிகப் பெரிய நகரமும், துறைமுக நகரமும் ஆகும். 2011 கணக்கெடுப்பின் படி, இதன் ம்க்கள்தொகை 1,319,108 ஆகும். இது நாட்டின் மொத்த மக்கள்தொகையில் மூன்றில் ஒரு பங்காகும். பரப்பளவு 194 சதுரகிமீகள். அமெரிக்காக்களின் தென்முனையில் உள்ள இந்நகரம், உருகுவையின் தென்கரையில் அமைந்துள்ளது.  

மொண்டெவீடியோ நகரம் 1724 ஆம் ஆண்டில் புரூனோ மொரீசியோ டெ சபாலா என்ற எசுப்பானியப் போர் வீரரால் நிறுவப்பட்டது. 1807 ஆம் ஆண்டில் இந்நகரம் சிறிது காலம் பிரித்தானியரின் ஆட்சியில் இருந்தது. முதலாவது உலகக் கால்பந்துப் போட்டிகள் அனைத்தும் இந்நகரிலேயே நடைபெற்றன. தெற்கத்திய பொதுச் சந்தையின் நிருவாகத் தலைமையகம் மொண்டெவீடியோவில் அமைந்துள்ளது.  

## மேற்சான்றுகள்
# பாட்சி ஓ’கானெல் செர்மன்

**பாட்சி ஓ’கானெல் செர்மன்** (*Patsy O'Connell Sherman*, செப்டம்பர் 15, 1930 - பிப்ரவரி 11, 2008), ஓர் அமெரிக்க வேதியியலாளர். சுகாட்ச்கார்டின் இணைப் புனைவாளர், 3எம் பொருள்கள், கறை விலக்கி மற்றும் நீடித்துழைக்கும் நீர்த்தடுப்பி ஆகையவற்றின் புதுமைப் புனைவாளர் ஆவார்.  

## தகைமைகள்
- 2011இல் மின்னசோட்டா அறிவியல் தொழில்நுட்பப் புகழ்முற்றப் பட்டியலில் சேர்க்கப்பட்டார்.
- 2001இல் தேசியப் புதுமைப்புனைவாளர் புகழ்முற்றப் பட்டியலில் இணைக்கப்பட்டார். மேலும் அதன் இயக்குநர்கள் குழும வாரியத்திலும் செயல்பட்டார்.
- 1991இல் ஜோசப் எம். பீடன்பாக் தகைமைப்பணி விருதை அமெரிக்கப் பொறியியல் கள்விக்கழகத்திடம் இருந்து பெற்றார்.
- 1975இல் அறிவியல் ஆராய்ச்சிக்கான தகவுறு முன்னாள் மாணவர் சுட்டி விருதைப் பெற்றுள்ளார்.
- 2010இல் வணிக வரலாற்று அலைவரிசையில் மே 24 புதுமைப்புனைவாளர் வார நிகழ்வில் ஒளிபரப்பப்பட்டார்.
# சென்னராயன்பள்ளி பாறை ஓவியங்கள்

**சென்னராயன்பள்ளி பாறை ஓவியங்கள்** என்பன, குடியாத்தத்துக்கு அருகில் உள்ள சென்னராயன்பள்ளி என்னும் ஊரில் உள்ள பாறை ஓவியங்களைக் குறிக்கும். இவ்வூர் சென்னராயனபள்ளி, சென்ரையன்பள்ளி போன்ற பெயர்களாலும் குறிப்பிடப்படுவது உண்டு.  

இந்த ஓவியங்களில் விலங்கு உருவங்களும், மனித உருவங்களும் காணப்படுகின்றன. இவ்வோவியங்களில் பெரும்பாலானவற்றின் கருப்பொருட்கள் வேட்டை, வழிபாடு என்பன தொடர்பானவையாகக் காணப்படுகின்றன. புலிமீது நிற்கும் ஒரு மனிதனும், அவனது தலைக்குப் பின்னால் ஒரு ஒளிவட்டமும் ஒரு ஓவியத்தில் காணப்படுகின்றன. இது புலியோடு போரிட்டு இறந்த வீரனைக் குறிப்பதாக இருக்கலாம் என்று சில ஆய்வாளர்கள் கருதுகின்றனர். மனிதர் குதிரை மீது அமர்ந்த நிலையில் உள்ள ஓவியங்களும் இங்கு உள்ளன. இங்குள்ள ஓவியங்களில் பெரும்பாலானவை கோட்டுருவ ஓவியங்களாகும்.  

இந்த ஓவியங்கள் தொல்பழங்காலத்தைச் சேர்ந்தவை அல்ல என்று இந்த ஓவியங்களை ஆய்வுசெய்த இராசு பவுன்துரை கருதுகிறார்.
# இந்திய மலைப் பாம்பு



**இந்திய மலைப் பாம்பு** (Python molurus) அல்லது **கருப்பு வால் மலைப் பாம்பு**, **இந்தியப் பாறை மலைப்பாம்பு**. என்பது ஒரு மலைப்பாம்பு இனமாகும். இது தெற்கு ஆசியா, தென்கிழக்கு ஆசியா ஆகிய பகுதிகளில் காணப்படுகிறது.  
## விளக்கம்

இப்பாம்பின் நிறம் மஞ்சள் அல்லது கருமை கூடிய பழுப்பு கொண்டது வழவழப்பான செதிள்கள், பிரகாசமான தழும்புகளைக் கொண்டிருக்கும்.. இவை வாழும் நிலப்பரப்பு, வாழ்விடம் பொருத்து இதன் நிறம் சற்று மாறுபடும். மலை காடுகளில் காட்டாக மேற்குத் தொடர்ச்சி மலைத்தொடர், அசாம் போன்ற மலைப்பகுதிகளில் உள்ள பாம்புகளின் நிறம் கரிய நிறத்துடனும், தக்காண பீடபூமி, கிழக்கு கடற்கரை பகுதிகளில் வாழக்கூடிய இப்பாம்புகள் சற்று வெளிரிய நிறத்தில் இருக்கும்.  

பாக்கித்தானில் உள்ள இந்திய மலைப்பாம்புகள் பொதுவாக 2.4-3 மீட்டர் (7.9-9.8 அடி) வரை நீளம் உடையவை. இந்தியாவில் உள்ள கிளையினங்கள் சராசரியாக 3 மீட்டர் (9.8 அடி) நீளம் வரை வளரும்  
## வாழ்விடம்

இவை புல்வெளிகள், சதுப்பு நிலம், கழிமுகம் பேன்ற இடங்களில் உள்ள பாறை அடிவாரத்தில், மரக்காடுகள், குறிப்பாக தண்ணீர் ஊற்றுகள் சார்ந்த வாழ்விடங்களில் பரவலான காணப்படுகிறது. சில நேரங்களில் இவை பாலூட்டிகளால் கைவிடப்பட்ட வளைகள், மரங்கள் பொந்துகள், தண்ணீர் நிறைந்த நாணல் மற்றும் சதுப்புநிலக் காடுகளில் காணப்படுகின்றன. குட்டியின் நீளம் 45-60 செமீ (18-24) இருக்கும். இவை மிக விரைவில் வளரும்..  

## பாதுகாப்பு நிலை

இந்திய மலைப்பாம்புகள் அழியவாய்ப்பில் அச்சுறு நிலையை அண்மித்த இனம் என பன்னாட்டு இயற்கைப் பாதுகாப்புச் சங்கம் தனது செம்பட்டியல் வழியாக அறிவித்துள்ளது. (v2.3, 1996).  
## இதனையும் காண்க
- பர்மிய மலைப்பாம்பு
- மலைப்பாம்பு
# ஆனந்தபுரத்து வீடு


**ஆனந்தபுரத்து வீடு** என்பது 2010ஆவது ஆண்டில் வெளியான ஒரு இந்திய தமிழ்த் திரைப்படமாகும். இதனை மர்மதேசம், விடாது கருப்பு, சிதம்பர ரகசியம் உள்ளிட்ட தொலைக்காட்சித் தொடர்களை இயக்கிய நாகா இயக்கியிருந்தார். நந்தா, சாயா சிங் ஆகியோர் முக்கிய கதாபாத்திரங்களில் நடித்த இத்திரைப்படம் இயக்குநர் நாகா இயக்கிய முதல் திரைப்படமாகும். இயக்குநர் சங்கரின் *எஸ் பிச்சர்ஸ்* நிறுவனம் தயாரித்த இத்திரைப்படத்திற்கான கதையை நாகா, சரத் அரிதாசன், இந்திரா சௌந்தரராஜன் ஆகியோர் எழுதியிருந்தனர். இத்திரைப்படம் 2010 சூலை 9 அன்று வெளியானது. இத்திரைப்படம் வணிக ரீதியாக சிறப்பான வெற்றியைப் பெற்றது.  

## நடிகர்கள்
- நந்தா - பாலா
- சாயா சிங் - ரேவதி (பாலாவின் மனைவி)
- ஆர்யன் - ஆனந்த் பாலா
- கிருஷ்ணா - ஜீவா
- கலைராணி - மயிலம்மா
- லாவண்யா - ராதிகா
- மேக் வார்ன் பந்த் - சசிகாந்த்
- கணேஷ் பாபு - ரத்தினம்
- சாம்சன் டி வில்சன் - நட்வர்லால்
- கார்த்திகேயன் - பேய் ஓட்டும் ஆசாரி
# கால்சியம் அயோடேட்டு


**கால்சியம் அயோடேட்டு** *(Calcium iodate)* என்பது Ca(IO<sub>3</sub>)<sub>2</sub> என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். கால்சியம் இரட்டையூட்ட நேரயனியும் அயோடேட்டு எதிரயனியும் சேர்ந்து இந்தக் கனிம வேதியியல் சேர்மம் உருவாகிறது. நிறமற்ற உப்பான இச்சேர்மம் இயற்கையில் லாவுடரைட் என்ற கனிமமாக சிலியில் உள்ள அடகாமா பாலைவனத்தில் கிடைக்கிறது  

## தயாரிப்பு மற்றும் வினைகள்
கால்சியம் அயோடைடின் நேர்மின்முனை ஆக்சிசனேற்றம் வழியாக கால்சியம் அயோடேட்டைத் தயாரிக்க முடியும் அல்லது அயோடின் கரைந்துள்ள நீர்த்த சுண்ணாம்புக் கரைசல் வழியாகக் குளோரினைச் செலுத்துவதன் மூலமும் இதைத் தயாரிக்க முடியும்.  

## பயன்கள்
வர்த்தக நோக்கிலான அயோடின் சேர்மங்களுக்கு இது ஒரு முன்னோடியாக விளங்குகிறது. தாதுப் பொருட்களை ஒடுக்குதல் என்ற மரபுவழி உலோகவியல் செயல்முறையில் நீர்த்த விளைபொருட்கள் சோடியம் பைசல்பைட்டுடன் சேர்க்கப்பட்டால் அங்கு சோடியம் அயோடைடு உருவாகிறது. விகிதச்சம பொதுவாதல் வினையின் வழியாக சோடியம் அயோடைடு அயோடேட்டு உப்புடன் சேர்ந்து தனிமநிலை அயோடினை உற்பத்தி செய்கிறது.
# பெட்டி நெசுமித் கிரகாம்



**பெட்டி கிளேர் கிரகாம்** (மார்ச் 23, 1924 – மே 12, 1980) ஓர் அமெரிக்கத் தட்டச்சாளரும் வணிகக் கலைஞரும் ஆவார். இவர் ஒரு புதுமைப்புனைவாளர் ஆவார். இவர் வெண்மையாக்கி நீர்மத்தை உருவாக்கினார்.. இவர் மங்கீசு குழும உரிமையாளரான இசைக்கலைஞர் மைக்கேல் நெசுமித்தின் தாயார்.
# சிறுமலை பாறை ஓவியங்கள்

**சிறுமலை பாறை ஓவியங்கள்** என்பன, திண்டுக்கல் மாவட்டத்தில், அருவிமலை என்னும் இடத்தில் அமைந்துள்ள சிறிய மலைப்பகுதியில் காணப்படும் பாறைகளில் வரையப்பட்டுள்ள பழங்கால ஓவியங்களைக் குறிக்கும். இவற்றுள் தொன்மையானவையும், பிற்காலத்தனவுமான ஓவியங்கள் கலந்து காணப்படுகின்றன.  

விலங்குகளினதும், மனிதரதும் உருவங்கள் இவ்வோவியங்களில் காணப்படுகின்றன. விலங்குகள் தம்மிடையே சண்டையிடும் காட்சிகளும், வேட்டைக் காட்சிகளும் இவ்வோவியங்களில் காணக்கிடக்கின்றன. இங்குள்ள ஓவியங்களில் காணப்படும் மனித உருவங்கள் கோட்டுருவங்களாக அன்றி, பட்டையாக நிறம் தீட்டப்பட்டுக் காணப்படுகின்றன. இவற்றுட் சில வெள்ளை நிறமும், வேறு சில சிவப்பு, வெள்ளை ஆகிய இரு நிறங்களிலும் வரையப்பட்டுள்ளன.
# காமயகவுண்டன்பட்டி பாறை ஓவியங்கள்

**காமயகவுண்டன்பட்டி பாறை ஓவியங்கள்** என்பன, தேனி மாவட்டத்தில் கம்பம் பள்ளத்தாக்குக்கு அண்மையில் அமைந்துள்ள காமயகவுண்டன்பட்டி சங்கிலிக்கரடு குன்றுப் பகுதியில் காணப்படும் பாறை ஓவியங்களைக் குறிக்கும்.  

இப்பகுதிக் குகைகளில் பெருங்கற்காலத்தைச் சேர்ந்த தொன்மையான பல தொல்பொருட்களும் கிடைத்துள்ளன. இப்பகுதிக் குகைகள் பழங்காலத்தில் மனித உறைவிடங்களாக இருந்ததாகத் தெரிகின்றது. இங்குள்ள படப்புப்பாறை என்னும் பாறை ஒன்றுள்ளது. இங்கு அக்காலத்தில் வழிபாடுகளும், சடங்குகளும் இடம்பெற்று வந்ததாகச் சொல்லப்படுகிறது. இப்பாறையில் பல ஓவியங்கள் காணப்படுகின்றன.  

இங்குள்ள ஓவியங்களில் கொம்புகளுடன் கூடிய மாட்டின் தலையைக் காட்டும் ஓவியம், படகின் மீது மனிதன் ஒருவன் நிற்பது போன்ற ஓவியம் என்பன குறிப்பிடத்தக்கவை. மாட்டுத்தலை வெள்ளை வண்ணத்தால் நிரப்பி வரையப்பட்டுள்ளது. அதேவேளை, படகில் நிற்கும் மனித உருவம் கோட்டுருவப் படமாக வரையப்பட்டுள்ளது. இப்பகுதியில் கிடைத்த தொல்பொருட்களில் பல நிறந்தீட்டப்பட்ட மட்பாண்டங்களும் கிடைத்துள்ளன. இதனால், இப்பகுதியில் பழங்காலத்திலேயே நிறந்தீட்டும் முறை வளர்ச்சி அடைந்திருந்ததாகத் தெரிகிறது.
# இருதலை மணியன்



**இருதலை மணியன்** அல்லது **சிவப்பு உழவன் பாம்பு** நாட்டுப் புறத்தில் **இருதலை பாம்பு** (Eryx johnii ) என அழைக்கப்படுவது ஒரு பாம்பு ஆகும். இப்பாம்புகள் ஈரான் , பாக்கித்தான் , இந்தியா . போன்ற நாடுகளில் காணப்படுகிறது.  
## விளக்கம்

வளர்ந்த இப்பாம்புகள் இரண்டு அடி (61 செ.மீ) நீளம் உடையவை. அரிதாக சில சமயம் மூன்று அடி (91 செ.மீ) உடையதாகவும் இருக்கும். இந்த பாம்பு வளைகளில் வாழக்கூடியது. இதற்கு ஆப்பு வடிவ குறுகிய மூக்கும், மிகச் சிறிய கண்களும் உள்ளன. உடல் கொஞ்சம் பளபளப்பான செதில்கள் கொண்டு உருளை வடிவில் தடித்த உடலுடன் இருக்கும். இதன் வால் மழுங்கி மொட்டையாக இருக்கும். இது செம்பழுப்பு மற்றும் சாம்பல் நிறம் அல்லது மஞ்சள்-பழுப்பு நிறத்தில் இருக்கும். இந்த பாம்புகள் பயந்த, கூச்சம் நிறந்த பாம்பாகும். இது யாரையும் கடித்ததாக எந்த பதிவு இல்லை.  

## புவியியல் எல்லை

இப்பாம்பு ஈரானில் இருந்து பாக்கித்தான் வரை கண்டுபிடிக்கப்பட்டுள்ளது, இந்தியாவின் மேற்கு, வடமேற்கு, தெற்கில், தரங்கம்பாடி, தஞ்சை, திருச்சி போன்ற இடங்களில் காணப்படுகிறது.
# பீட்டர் வான் தெ கேம்ப்



**பியேத் வான் தெ கேம்ப்** (திசம்பர் 26, 1901, கேம்பென் &ndash; மே 18, 1995, ஆம்சுடெராம்), அமெரிக்காவில் **பீட்டர் வான் தெ கேம்ப்** என அழைக்கப்பட்டவர் ஒரு டச்சு வானியலாளர்ஆவார். இவர் தன் வாழ்நாள் முழுதும் அமெரிக்காவிலேயே வாழ்ந்தார். இவர் சுவர்த்மோர் கல்லூரியில் வானியல் பேராசிரியராகவும் 1937இல் இருந்து 1975 வரை அக்கல்லூரியின் சுபிரவுல் வான்காணகத்தின் இயக்குநராகவும் இருந்தார். இவர் வானளவையியலில் தேர்ந்தார், விண்மீன்களின் சரியான இயக்கத்தைப் பற்றியும் இடமாறு தோற்றங்கலைப் பற்றியும் ஆய்வு செய்தார். இவர் 1969களில் கோளமைப்புள்ள பெர்னார்டு விண்மீனைப் பற்றி வெளியிட்டபோது பொதுக்கவனத்துக்கு வந்தார், ஆனால் அது சரியன்று என இப்போது நிறுவப்பட்டுள்ளது.</ref>  

## வாழ்க்கை

## தகைமைகளும் விருதுகளும்
இவர் 1965இல் ரிட்டன்வுசு வானியல் கழகத்தால் ரிட்டனவுசுப் பதக்கம் வழங்கப்பட்டார்.  
இவர் 1982இல் பிரெஞ்சு வானியல் கழகத்தால் யூல்சு ஜான்சன் பரிசு வழங்கப்பட்டார்.  

சுவார்த்மோர் கல்லுரியின் புது வான்காணகம் 2009இல் இவரது பெயரிடப்பட்டது.
# ஜோத்பூர் சந்திப்பு தொடருந்து நிலையம்



**ஜோத்பூர் சந்திப்பு தொடருந்து நிலையம்**, ஜோத்பூரில் உள்ளது. இது வடமேற்கு ரயில்வேயின் கட்டுப்பாட்டில் உள்ளது.  

## வண்டிகள்
- ஜோத்பூர் - பாந்திரா முனையம் சூர்யநகரி விரைவுவண்டி
- பிகானேர் − பாந்திரா முனையம் ரண்கபூர் விரைவுவண்டி
- ஜோத்பூர் − தில்லி சராய் ரோகில்லா ராஜஸ்தான் சம்பர்க் கிராந்தி விரைவுவண்டி
- அகமதாபாத்−ஜம்மு தாவி விரைவுவண்டி
- ஜோத்பூர் − ஹசரத் நிசாமுதீன் விரைவுவண்டி
- ஜோத்பூர் - ஹால்டா ஜலத் விரைவுவண்டி
- ஜோத்பூர் − இந்தூர் ரண்தம்போர் விரைவுவண்டி